**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 47 /2019**

**ΑΔΑ:** 7ΧΤΜΩΨΑ-5ΟΔ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 8ο/2019 Της 18Ης ΜΑΡΤΙΟΥ 2019**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση 2ου πρακτικού επιτροπής διαγωνισμού του έργου: Διάνοιξη αντιπυρικού οδικού δικτύου στη δυτική Βαλαώρα Περιαστικού δάσους Άρτας** **’’**

*Στην Άρτα, σήμερα, 18-03-2019 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε τακτική συνεδρίαση η Οικονομική Επιτροπή του Δήμου Αρταίων, ύστερα από την* ***5787/14-03-2019*** *έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.*

*Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (7) μέλη:*

|  |  |
| --- | --- |
| **ΠΑΡΟΝΤΕΣ**   1. ***Τσιρογιάννης Χρήστος***   ***(Πρόεδρος)***  ***2. Σιαφάκας Χριστόφορος***  ***3. Ζέρβας Κων-νος***  ***4. Λιλής Γεώργιος***  ***5. Χαρακλιάς Κων/νος***  **6. *Βλάχος Μιχαήλ***  **7*. Κοσμάς Ηλίας*** | **ΑΠΟΝΤΕΣ**  ***1. Βασιλάκη –Μητρογιώρου***  ***Βικτωρία***  ***2. Παπαϊωάννου Κων/νος*** |

*Στη συνεδρίαση παραβρέθηκαν ως ειδικώς προσκεκλημένοι ο Γενικός Γραμματέας του Δήμου κ. Σερβετάς Ηλίας και η Ειδική Συνεργάτης του Δημάρχου κ. Σφαλτού Χαρίκλεια*

*Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές*

*Η Επιτροπή έκανε δεκτή πρόταση του Προέδρου της να συζητηθούν (11) έκτακτα θέματα.*

Ο κ. Πρόεδρος εισηγούμενος το 5ο έκτακτο θέμα: **Έγκριση 2ου πρακτικού επιτροπής διαγωνισμού του έργου: Διάνοιξη αντιπυρικού οδικού δικτύου στη δυτική Βαλαώρα Περιαστικού δάσους Άρτας .**έθεσε υπόψη της επιτροπής το από 15-03-2019 πρακτικό της επιτροπής διαγωνισμού το οποίο έχει ως εξής: Την 15η Μαρτίου, ημέρα Παρασκευή του έτους 2019, και ώρα 12:00 μ.μ. συνήλθε σε τακτική συνεδρίαση η Επιτροπή Διενέργειας Διαγωνισμού του έργου **«ΔΙΑΝΟΙΞΗ ΑΝΤΙΠΥΡΙΚΟΥ ΟΔΙΚΟΥ ΔΙΚΤΥΟΥ ΣΤΗΝ ΔΥΤΙΚΗ ΒΑΛΑΩΡΑ ΠΕΡΙΑΣΤΙΚΟΥ ΔΑΣΟΥΣ ΑΡΤΑΣ»** (ΑΔΑΜ Διακήρυξης : 18PROC003934368) η οποία συγκροτήθηκε με την αριθμ. 10/2018 Απόφαση της Οικονομικής Επιτροπής του Δήμου Αρταίων και αποτελείται από :

1. Γκανιάτσα Ευαγγελία Τοπογράφος Μηχανικός Π.Ε. (Πρόεδρος)

2. Νούτση Μιράντα Ηλ/γος Μηχ/κος Π.Ε. (Μέλος)

3. Γιαμούρης Ευάγγελος Μηχ/γος Μηχ/κος Π.Ε. (Μέλος)

για την ηλεκτρονική αποσφράγιση των δικαιολογητικών κατακύρωσης του έργου, του αναδειχθέντος μειοδότη (ΚΑΤΑΣΚΕΥΑΣΤΙΚΗ ΧΑΡΜΠΗΣ & ΣΙΑ Ο.Ε.) που κατατέθηκαν στα πλαίσια του διαγωνισμού.

Επισημαίνεται ότι ο διαγωνισμός της αρ. πρωτ. 26570/01-11-2018 διακήρυξης διεξάγεται ηλεκτρονικά, σύμφωνα με τα αναφερόμενα σε αυτή, μέσω ΕΣΗΔΗΣ και είχε λάβει ως αύξοντα αριθμό (α/α) ηλεκτρονικού διαγωνισμού συστήματος τον αριθμό 77775,2.

Με την αρ. 19/2019 απόφαση της οικονομικής επιτροπής εγκρίθηκε το 1ο πρακτικό που αφορούσε τον προσωρινό ανάδοχο για το ανωτέρω έργο. Μετά την ενημέρωση όλων των συμμετεχόντων και αφού δεν υπήρχαν ενστάσεις η επιτροπή με το αρ. πρωτ. 3814/22-02-2019, έγγραφο και μέσω της επικοινωνίας του υποσυστήματος ΕΣΗΔΗΣ κάλεσε τον «προσωρινό ανάδοχο» για την προσκόμιση των δικαιολογητικών κατακύρωσης τα οποία υπέβαλλε εμπρόθεσμα με τις αρ. πρωτ. 5190/08-03-2019, αίτησή του, σύμφωνα με τις διατυπώσεις της διακήρυξης.

Σύμφωνα με την παρ. 6 άρθρο 103 του Ν. 4412/2016 διενεργήθηκε ο έλεγχος των δικαιολογητικών και κρίθηκαν ομοφώνως ως άρτια και πλήρη, όπως απαιτούνταν από την διακήρυξη.

Κατόπιν αυτού η επιτροπή γνωμοδοτεί ομόφωνα υπέρ της κατακύρωσης της με αρ. πρωτ. Διακήρυξης **26570/01-11-2018** Ανοικτού Δημόσιου ηλεκτρονικού μειοδοτικού διαγωνισμού για την ανάθεση του έργου **«ΔΙΑΝΟΙΞΗ ΑΝΤΙΠΥΡΙΚΟΥ ΟΔΙΚΟΥ ΔΙΚΤΥΟΥ ΣΤΗΝ ΔΥΤΙΚΗ ΒΑΛΑΩΡΑ ΠΕΡΙΑΣΤΙΚΟΥ ΔΑΣΟΥΣ ΑΡΤΑΣ»** στον υποψήφιο **«ΚΑΤΑΣΚΕΥΑΣΤΙΚΗ ΧΑΡΜΠΗΣ & ΣΙΑ Ο.Ε.»,** με συνολική δαπάνη ύψους 79.200,00 € (χωρίς Φ.Π.Α.) και μέση έκπτωση Εμ = 55,00 %.

Μετά τα παραπάνω τίθεται υπόψη της Οικονομικής Επιτροπής το 2ο Πρακτικό της Επιτροπής Διενέργειας Διαγωνισμού του έργου: **«ΔΙΑΝΟΙΞΗ ΑΝΤΙΠΥΡΙΚΟΥ ΟΔΙΚΟΥ ΔΙΚΤΥΟΥ ΣΤΗΝ ΔΥΤΙΚΗ ΒΑΛΑΩΡΑ ΠΕΡΙΑΣΤΙΚΟΥ ΔΑΣΟΥΣ ΑΡΤΑΣ»** και προτείνεται η λήψη απόφασης για:

1.Την ανάδειξη ως οριστικό ανάδοχο τον **«ΚΑΤΑΣΚΕΥΑΣΤΙΚΗ ΧΑΡΜΠΗΣ & ΣΙΑ Ο.Ε.»,** που πρόσφερε το ποσό των 79.200,00 € (χωρίς Φ.Π.Α.) και μέση έκπτωση Εμ = 55,00%, διότι προσέφερε την χαμηλότερη τιμή κατασκευής του έργου, καλύπτοντας όλες τις προϋποθέσεις συμμετοχής στον Διαγωνισμό.

2. Την κοινοποίηση της απόφασης έγκρισης του 2ου Πρακτικού σε όλους τους προσφέροντες, σύμφωνα με τη διακήρυξη.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, το από 15-03-2019 πρακτικό της επιτροπής διαγωνισμού

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει το από 15-03-2019 2ο Πρακτικό της Επιτροπής Διενέργειας Διαγωνισμού για το έργο: **Διάνοιξη αντιπυρικού οδικού δικτύου στη δυτική Βαλαώρα Περιαστικού δάσους Άρτας** *ως κατωτέρω:*

1. Την ανάδειξη ως οριστικού ανάδοχου της εταιρείας **«ΚΑΤΑΣΚΕΥΑΣΤΙΚΗ ΧΑΡΜΠΗΣ & ΣΙΑ Ο.Ε.»,** που πρόσφερε το ποσό των 79.200,00 € (χωρίς Φ.Π.Α.) και μέση έκπτωση Εμ = 55,00%, διότι προσέφερε την χαμηλότερη τιμή κατασκευής του έργου, καλύπτοντας όλες τις προϋποθέσεις συμμετοχής στον Διαγωνισμό.

2. Την κοινοποίηση της απόφασης έγκρισης του 2ου Πρακτικού σε όλους τους προσφέροντες, σύμφωνα με τη διακήρυξη.

**Β**. Κατά της παρούσας απόφασης σύμφωνα με τα άρθρα 360 & 361 του Ν. 4412/2016 δύναται να ασκηθούν όλα τα ένδικα μέσα και βοηθήματα.

**Γ.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 47 /2019**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*