**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 51/2019**

**ΑΔΑ:** ΩΝ1ΝΩΨΑ-ΤΚ0



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 8ο/2019 Της 18Ης ΜΑΡΤΙΟΥ 2019**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: Έγκριση ή μη πρακτικού ΙΙΙ επιτροπής διαγωνισμού για την υπηρεσία: Υπηρεσίες φύλαξης Δημοτικών Εγκαταστάσεων, πλατειών και κοινοχρήστων χώρων Δήμου Αρταίων**

*Στην Άρτα, σήμερα, 18-03-2019 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε τακτική συνεδρίαση η Οικονομική Επιτροπή του Δήμου Αρταίων, ύστερα από την* ***5787/14-03-2019*** *έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.*

*Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (7) μέλη:*

|  |  |
| --- | --- |
| **ΠΑΡΟΝΤΕΣ**   1. ***Τσιρογιάννης Χρήστος***   ***(Πρόεδρος)***  ***2. Σιαφάκας Χριστόφορος***  ***3. Ζέρβας Κων-νος***  ***4. Λιλής Γεώργιος***  ***5. Χαρακλιάς Κων/νος***  **6. *Βλάχος Μιχαήλ***  **7*. Κοσμάς Ηλίας*** | **ΑΠΟΝΤΕΣ**  ***1. Βασιλάκη –Μητρογιώρου***  ***Βικτωρία***  ***2. Παπαϊωάννου Κων/νος*** |

*Στη συνεδρίαση παραβρέθηκαν ως ειδικώς προσκεκλημένοι ο Γενικός Γραμματέας του Δήμου κ. Σερβετάς Ηλίας και η Ειδική Συνεργάτης του Δημάρχου κ. Σφαλτού Χαρίκλεια*

*Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές*

*Η Επιτροπή έκανε δεκτή πρόταση του Προέδρου της να συζητηθούν (11) έκτακτα θέματα.*

Ο κ. Πρόεδρος εισηγούμενος το 9ο έκτακτο θέμα: **Έγκριση ή μη πρακτικού ΙΙΙ επιτροπής διαγωνισμού για την υπηρεσία:** **Υπηρεσίες φύλαξης Δημοτικών Εγκαταστάσεων, πλατειών και κοινοχρήστων χώρων Δήμου Αρταίων**  έθεσε υπόψη της Επιτροπής το από 14-3-2019 πρακτικό της Επιτροπής διαγωνισμού το οποίο έχει ως εξής:

Στην Άρτα, την 14η Μαρτίου 2019, ημέρα Πέμπτη και ώρα 10.00 π.μ. συνήλθε σε τακτική συνεδρίαση στο Δημοτικό Κατάστημα**,** η Επιτροπή Διενέργειας και Αξιολόγησης Αποτελεσμάτων Διαγωνισμού Υπηρεσιών των Υπηρεσιών Καθαριότητας – Πρασίνου, Ανάπτυξης και Κοινωνικών Δομών η οποία συγκροτήθηκε με την υπ’ αριθμόν 9/2018 (ΑΔΑ: 7ΧΙΣΩΨΑ-96Ψ) απόφαση της Οικονομικής Επιτροπής. Η συνεδρίαση πραγματοποιήθηκε προκειμένου να ελεγχθούν τα δικαιολογητικά του προσωρινού αναδόχου του ανοικτού ηλεκτρονικού διαγωνισμού «ΥΠΗΡΕΣΙΕΣ ΦΥΛΑΞΗΣ ΔΗΜΟΤΙΚΩΝ ΕΓΚΑΤΑΣΤΑΣΕΩΝ, ΠΛΑΤΕΙΩΝ ΚΑΙ ΚΟΙΝΟΧΡΗΣΤΩΝ ΧΩΡΩΝ ΔΗΜΟΥ ΑΡΤΑΙΩΝ», που περιγράφονται στην παράγραφο 2.2.9.2. της αριθμ. 29444/05-12-2018 διακήρυξης, ως αποδεικτικά στοιχεία για τη µη συνδροµή των λόγων αποκλεισµού της παραγράφου 2.2.3 της διακήρυξης, καθώς και για την πλήρωση των κριτηρίων ποιοτικής επιλογής των παραγράφων 2.2.4 - 2.2.8 αυτής.

Στη συνεδρίαση της επιτροπής ήταν παρόντες:

1. Κομηλάγιου Δήμητρα, Πρόεδρος (ως αναπληρώτρια του Αρκουμάνη Αθανασίου)
2. Τυρολόγου Αλεξάνδρα ,Μέλος
3. Βασιλάκης Βασίλειος, Μέλος

Η επιτροπή άνοιξε το φάκελο των δικαιολογητικών του προσωρινού αναδόχου **«ΗΦΑΙΣΤΟΣ ΙΔΙΩΤΙΚΗ ΕΤΑΙΡΕΙΑ ΠΑΡΟΧΗΣ ΥΠΗΡΕΣΙΩΝ ΑΣΦΑΛΕΙΑΣ Ε.Π.Ε.»** με δ.τ. **«ΗΦΑΙΣΤΟΣ SECURITY Ε.Π.Ε»** που προσκόμισε εμπρόθεσμα σύμφωνα με την 3765/2019 πρόσκληση του Προέδρου και την παράγραφο 3.2 . της διακήρυξης .

Εξετάστηκαν τα ακόλουθα δικαιολογητικά:

1. Αποσπάσματα ποινικού μητρώου των διαχειριστών της εταιρείας
2. Βεβαιώσεις Ασφαλιστικής ενημερότητας των διαχειριστών και της εταιρείας
3. Βεβαίωση φορολογικής ενημερότητας της εταιρείας
4. Πιστοποιητικά από το Πρωτοδικείο Αθηνών ότι η συγκεκριμένη εταιρεία :
   1. Δεν έχει υπαχθεί σε καθεστώς ειδικής εκκαθάρισης
   2. Δε βρίσκεται σε διαδικασία πτωχευτικής συνδιαλλαγής – εξυγίανσης
   3. Δεν τελεί υπό αναγκαστική διαχείριση
   4. Δεν τελεί υπό πτώχευση

5. Ένορκες βεβαιώσεις και υπεύθυνες δηλώσεις των διαχειριστών σύμφωνα με τα ανωτέρω πιστοποιητικά

6. Πιστοποιητικό Εμπορικού και Βιομηχανικού Επιμελητηρίου Αθηνών

7. Αποδεικτικά κύκλου εργασιών

8. Άδεια λειτουργίας εταιρείας

9. Βεβαίωση από την εταιρεία COSMOTE περί ένταξης της εταιρείας στο δίκτυο των ραδιοσυχνοτήτων TETRA

10. Άδεια εγκεκριμένης στολής από το Γ.Ε.Ε.Θ.Α.

11. Βεβαιώσεις καλής εκτέλεσης υπηρεσιών φύλαξης χώρων σε ΟΤΑ

12. Βεβαίωση επίσκεψης τους χώρους στους οποίους θα παρέχονται οι υπηρεσίες φύλαξης

13. Πίνακας προσωπικού

14. Άδειες εργασίας προσωπικού

15. Βεβαιώσεις εκπαίδευσης σε θέματα πρώτων βοηθειών και πυρασφάλειας

16. Αποδεικτικά εξοπλισμού

17. Άδειες κυκλοφορίας οχημάτων ιδιόκτητων και μισθωμένων

18. Ασφαλιστήριο αστικής ευθύνης

19. Καταστατικό εταιρείας με τις τροποποιήσεις του

και αφού λήφθηκαν υπόψη

**Γνωμοδοτεί**

1. Για την οριστική κατακύρωση της σύμβασης στον οριστικό ανάδοχο **«ΗΦΑΙΣΤΟΣ ΙΔΙΩΤΙΚΗ ΕΤΑΙΡΕΙΑ ΠΑΡΟΧΗΣ ΥΠΗΡΕΣΙΩΝ ΑΣΦΑΛΕΙΑΣ Ε.Π.Ε.»** με δ.τ. **«ΗΦΑΙΣΤΟΣ SECURITY Ε.Π.Ε»** δεδομένου ότι:
   1. η εν λόγω εταιρεία κατέθεσε την πλέον συμφέρουσα από οικονομικής άποψης προσφορά για το αντικείμενο του διαγωνισμού ήτοι 78.875,01€ (63.608,88€ + 15.266,13€ Φ.Π.Α) και
   2. προσκόμισε εγκαίρως τα νόμιμα δικαιολογητικά οριστικής κατακύρωσης, όπως αυτά ζητήθηκαν με την 3765/22-02-2019 πρόσκληση του Προέδρου του Προέδρου της Επιτροπής.

Ακολούθησε διαλογική συζήτηση και ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη: το Δ.Κ.Κ.3463/2006, το Ν. 3852/2010, το Ν.4412/2016 και το από 14-3-2019 πρακτικό της Επιτροπής διαγωνισμού και γενομένης ψηφοφορίας κατά την οποία ο κ. Κοσμάς ψήφισε παρών

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

**Α.** Εγκρίνει σύμφωνα με το ιστορικό της παρούσης το από 14-3-2019 πρακτικό  **ΙΙΙ** τουδιαγωνισμού για την υπηρεσία**: Υπηρεσίες φύλαξης Δημοτικών Εγκαταστάσεων, πλατειών και κοινοχρήστων χώρων Δήμου Αρταίων** ως κατωτέρω:

Την οριστική κατακύρωση της σύμβασης στον οριστικό ανάδοχο **«ΗΦΑΙΣΤΟΣ ΙΔΙΩΤΙΚΗ ΕΤΑΙΡΕΙΑ ΠΑΡΟΧΗΣ ΥΠΗΡΕΣΙΩΝ ΑΣΦΑΛΕΙΑΣ Ε.Π.Ε.»** με δ.τ. **«ΗΦΑΙΣΤΟΣ SECURITY Ε.Π.Ε»** δεδομένου ότι:

* 1. η εν λόγω εταιρεία κατέθεσε την πλέον συμφέρουσα από οικονομικής άποψης προσφορά για το αντικείμενο του διαγωνισμού ήτοι 78.875,01€ (63.608,88€ + 15.266,13€ Φ.Π.Α) και
  2. προσκόμισε εγκαίρως τα νόμιμα δικαιολογητικά οριστικής κατακύρωσης, όπως αυτά ζητήθηκαν με την 3765/22-02-2019 πρόσκληση του Προέδρου του Προέδρου της Επιτροπής.

**Β**. Κατά της παρούσας απόφασης σύμφωνα με τα άρθρα 360 & 361 του Ν. 4412/2016 δύναται να ασκηθούν όλα τα ένδικα μέσα και βοηθήματα.

**Γ.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 51 /2019**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*