**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 53/2019**

**ΑΔΑ:** ΩΟ8ΣΩΨΑ-ΚΑΧ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 8ο/2019 Της 18Ης ΜΑΡΤΙΟΥ 2019**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Παραίτηση από δικόγραφο της από 1-7-2016 προσφυγής του Δήμου Αρταίων κατά του Δ. Παππά και κατά του Γ.Γ. Αποκεντρωμένης Διοίκησης Ηπείρου- Δυτικής Μακεδονίας η οποία εκδικάζεται στις 27-3-2019. ’’**

*Στην Άρτα, σήμερα, 18-03-2019 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε τακτική συνεδρίαση η Οικονομική Επιτροπή του Δήμου Αρταίων, ύστερα από την* ***5787/14-03-2019*** *έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.*

*Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (7) μέλη:*

|  |  |
| --- | --- |
| **ΠΑΡΟΝΤΕΣ**   1. ***Τσιρογιάννης Χρήστος***   ***(Πρόεδρος)***  ***2. Σιαφάκας Χριστόφορος***  ***3. Ζέρβας Κων-νος***  ***4. Λιλής Γεώργιος***  ***5. Χαρακλιάς Κων/νος***  **6. *Βλάχος Μιχαήλ***  **7*. Κοσμάς Ηλίας*** | **ΑΠΟΝΤΕΣ**  ***1. Βασιλάκη –Μητρογιώρου***  ***Βικτωρία***  ***2. Παπαϊωάννου Κων/νος*** |

*Στη συνεδρίαση παραβρέθηκαν ως ειδικώς προσκεκλημένοι ο Γενικός Γραμματέας του Δήμου κ. Σερβετάς Ηλίας και η Ειδική Συνεργάτης του Δημάρχου κ. Σφαλτού Χαρίκλεια*

*Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές*

*Η Επιτροπή έκανε δεκτή πρόταση του Προέδρου της να συζητηθούν (11) έκτακτα θέματα.*

Ο Πρόεδρος εισηγούμενος το 11ο έκτακτο θέμα: **Παραίτηση από δικόγραφο της από 1-7-2016 προσφυγής του Δήμου Αρταίων κατά του Δ. Παππά και κατά του Γ.Γ. Αποκεντρωμένης Διοίκησης Ηπείρου- Δυτικής Μακεδονίας η οποία εκδικάζεται στις 27-3-2019.** έθεσε υπόψη της επιτροπής την εισήγηση της Νομικής Υπηρεσίας του Δήμου η οποία αναφέρει τα εξής: **Κατόπιν του υπ’ αριθμ. 15119/22.6.2018 αιτήματος του Δημητρίου Παππά, περί εξωδικαστικής επίλυσης της υπόθεσης, που προέκυψε σχετικά με οφειλή του Δήμου Αρταίων προς τον κ. Παππά, από την ανάληψη της μελέτης: “Ολοκλήρωση της κτηματογράφησης και Πολεοδομική Μελέτη Κοινότητας Βλαχέρνας Ν. Άρτας», εξεδόθη η με αριθμό πρωτοκόλλου 18698/2.8.2018 γνωμοδότηση της Νομικής Υπηρεσίας του Δήμου Αρταίων, σύμφωνα με την οποία το αίτημά του, δεν μπορούσε να γίνει δεκτό, δεδομένου, ότι τα κονδύλια εργασιών, που περιλήφθησαν στον 1ο υποβληθέντα από τον Ανάδοχο, Λογαριασμό, είχαν υποπέσει στην πενταετή παραγραφή του άρθρου 90 του Ν. 2362/1995.**

**Εν συνεχεία ο κ. Παππάς, επανυπέβαλε την ως άνω αίτησή του για εξωδικαστικό συμβιβασμό, γνωστοποιώντας στην Νομική Υπηρεσία, σημαντικά έγγραφα (από τα οποία προέκυπτε η εκτέλεση και άλλων εργασιών, μη εμπεριεχόμενων στον 1ο Λογαριασμό), των οποίων δεν είχε γνώση, κατά τη σύνταξη της πρώτης γνωμοδότησης. Κατόπιν αυτών, η Νομική Υπηρεσία, προχώρησε στην έκδοση της με αρ. πρωτοκόλλου 24428/12.10.2018 Γνωμοδότησης, δυνάμει της οποίας, κρίθηκε δυνατή η εξωδικαστική επίλυση της διαφοράς του κ. Παππά με το Δήμο Αρταίων, με διόρθωση του Συγκριτικού Πίνακα Εργασιών από τη Διευθύνουσα Υπηρεσία, την κοινοποίηση αυτού (του διορθωμένου Σ.Π.) στο Δημήτριο Παππά και την διαβίβασή του στο Τεχνικό Συμβούλιο Δημοσίων Έργων. Ήδη ο ανωτέρω Συγκριτικός Πίνακας βρίσκεται προς έγκριση στο ως άνω Συμβούλιο.**

**Κατόπιν τούτων η δικαστική αντιδικία, που άνοιξε στα πλαίσια της συγκεκριμένης υπόθεσης μεταξύ του Δήμου Αρταίων και του κ. Παππά έχει παύσει πλέον να υφίσταται και είναι άνευ αντικειμένου.**

**Ως εκ τούτου κρίνεται σκόπιμη η παραίτηση από το δικόγραφο της από 1.7.2016 (ΠΡ 34/1.7.2016) Προσφυγής του Δήμου Αρταίων κατά του Δημητρίου Παππά και του Γ.Γ. Αποκεντρωμένης Διοίκησης Ηπείρου – Δυτικής Μακεδονίας ενώπιον του Διοικητικού Εφετείου Ιωαννίνων, η οποία εκδικάζεται την 27.3.2019 και η οποία έχει πλέον κατασταθεί άνευ αντικειμένου, δεδομένου ότι ο Συγκριτικός Πίνακας, ο οποίος γέννησε τη ένδικη διαφορά, έχει πλέον διορθωθεί και οδεύει προς έγκριση για πληρωμή.**

**Ενόψει των ανωτέρω ζητώ την παροχή εξουσιοδότησης, προκειμένου, ως δικηγόρος του Δήμου Αρταίων (με σχέση έμμισθης εντολής και πάγια μηνιαία αντιμισθία), καταθέσω ενώπιον του κ. Γραμματέα του Διοικητικού Εφετείου Ιωαννίνων, έγγραφη δήλωση παραίτησης από το ανωτέρω δικόγραφο καθώς και να πράξω κάθε άλλη συναφή ενέργεια που τυχόν απαιτηθεί, προς ολοκλήρωση της ως άνω διαδικασίας.**

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις Ν. 3463/2006 και Ν.3852/2010, και την εισήγηση της Νομικής Υπηρεσίας του Δήμου και γενομένης ψηφοφορίας κατά την οποία ο κ. Κοσμάς ψήφισε παρών

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

**Α.** Εγκρίνει τ**ην παραίτηση από το δικόγραφο της από 1.7.2016 (ΠΡ 34/1.7.2016) Προσφυγής του Δήμου Αρταίων κατά του Δημητρίου Παππά και του Γ.Γ. Αποκεντρωμένης Διοίκησης Ηπείρου – Δυτικής Μακεδονίας ενώπιον του Διοικητικού Εφετείου Ιωαννίνων, η οποία εκδικάζεται την 27.3.2019 και η οποία έχει πλέον κατασταθεί άνευ αντικειμένου, δεδομένου ότι ο Συγκριτικός Πίνακας, ο οποίος γέννησε τη ένδικη διαφορά, έχει πλέον διορθωθεί και οδεύει προς έγκριση για πληρωμή.**

**Β.** Εξουσιοδοτεί τη **δικηγόρο του Δήμου Αρταίων (με σχέση έμμισθης εντολής και πάγια μηνιαία αντιμισθία), κ. Λαμπρινή Ρίζου όπως καταθέσει ενώπιον του κ. Γραμματέα του Διοικητικού Εφετείου Ιωαννίνων, έγγραφη δήλωση παραίτησης από το ανωτέρω δικόγραφο καθώς και να πράξει κάθε άλλη συναφή ενέργεια που τυχόν απαιτηθεί, προς ολοκλήρωση της ως άνω διαδικασίας.**

**Γ.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 53/2019**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*